Gwerthusiad beirniadol a nodi’r camau addysgu a dysgu nesaf sy’n canolbwyntio ar astudiaeth achos dysgwr unigol neu grŵp o ddysgwyr, sy’n seiliedig ar ddigwyddiad beirniadol a arsylwyd.

Cyflwyniad
Yn y traethawd yma bydd digwyddiad beirniadol yn cymryd y ffocws. I ddod o hyd i’r digwyddiad yma bydd arsylwad yn cymryd lle mewn ysgol gynradd. Ar ôl esbonio’r astudiaeth achos bydd adolygiad o lenyddiaeth yn y traethawd i fynd mewn i fwy o fanylder am beth wnaeth ddigwydd a chymryd le, a beth oedd y manteision ac anfanteision o’r hyn a ddigwyddodd. Fel y soniwyd yn flaenorol arsylwi bydd y dull o ddarganfod y digwyddiad. Mae arsylwi yn dechneg hen a llwyddiannus fel dull ymchwilio (Smit a Onwuegbuzie, 2018). Mae’n rhoi cyfle i'r arsylwr i ymchwilio wrth weld a gwrando ar beth sydd yn mynd ymlaen efo llygaid ei hun. Mae hyn yn golygu fod yr arsylwr yn gallu gwrando, gweld a dadansoddi yn union beth mae’n ymchwilio am. I wneud yr ymchwil yn feirniadol bydd angen trafod y digwyddiad a gafodd ei arsylwi ac yna edrych yn ddyfnach mewn i’r digwyddiad a thrafod pam fod hwn wedi digwydd a beth all wedi cael ei wneud yn wahanol, er mwyn atal neu wella’r sefyllfa yn y dyfodol. Mae ymchwilio mewn i ymchwiliadau pobl eraill hefyd yn gwneud hwn yn gritigol gan fod angen edrych ar bethau cadarnhaol a negyddol mae pobl wedi darganfod eisoes am y pwyntiau sydd yn cael ei drafod yn y digwyddiad caeth ei arsylwi ar.

Arsylwi

Mae’r Ysgol Pontio wedi cael ei leoli yn Ne Orllewin Cymru. Mae’r ysgol yn addysgu drwy gyfrwng y Gymraeg er mwyn hybu’r iaith leol wrth i’r plentyn fod yn ei chyfnod datblygu hanfodol. Mae Saesneg yn cael ei gyflwyno yn gyfnod allweddol dau. Pan gafodd yr arolygiad dwethaf ei wneud nôl yn 2017 roedd yna 252 o ddisgyblion yn yr ysgol, allan o’r 252 o ddisgyblion dim ond 7.9% o’r disgyblion yn yr ysgol oedd yn gymwys ar gyfer prydau ysgol am ddim. Mae gwefan y llywodraeth yn dweud mai 13.7% o ddisgyblion ar gyfartaledd sydd yn cael prydau ysgol am ddim mewn ysgolion cynradd ar draws y Deyrnas Unedig (My local school, 2020). Mae hwn yn awgrymu fod yr Ysgol Pontio wedi cael ei leoli mewn ardal economaidd-gymdeithasol uchel. Mae’r adroddiad hefyd yn nodi fod 73 o’r disgyblion (31%) ar draws yr ysgol gydag anghenion addysgol arbennig. Mae hwn yn llawer mwy na’r cyfartaledd cenedlaethol. Mae’r disgyblion yma’n darparu gofynion ychwanegol gan staff yr ysgol, sydd yn gallu codi cyfyngiad economaidd ar yr ysgol. Mae’r ysgol yn derbyn disgyblion mewn i’r ysgol yn y tymor cyn iddyn nhw droi yn bedwar blwydd oed. Mae’r disgyblion yna’n gadael yr ysgol pan eu bod yn cyrraedd un ar ddeg mlwydd oed i fynd i’r ysgol uwchradd. Mae’r ysgol wedi cael ei rhannu mewn i naw dosbarth, pedwar dosbarth yn y cyfnod sylfaen a pum dosbarth yn gyfnod allweddol dau. Mae wyth athro/athrawes llawn amser  yn gweithio yn yr ysgol a dau athro/athrawes rhan amser. Pan yr oedd yr arsylwad yn cymryd lle dosbarth blwyddyn 2 oedd y ffocws. Roedd yr arsylwad wedi cymryd lle ar ddechrau tymor yr hydref felly roedd y disgyblion yn newydd i flwyddyn 2 a chafodd hwn i gadw’n feddwl ac i’w hystyried wrth arsylwi.

Methadoleg

Pa dechneg bydd yn cael ei ddefnyddio? 

I ddarganfod gwybodaeth bellach yn y pwnc yma, bydd arsylwi critigol yn cael ei ddefnyddio fel y dechneg ymchwilio. Mae arsylwi yn dechneg ymchwilio ansoddol (Kawulich, 2005). Mae techneg ymchwilio ansoddol yn well na thechneg ymchwilio feintiol yn yr ymchwiliad yma oherwydd mae’r wybodaeth sydd angen cael ei ddarganfod yn benodol iawn. Mae ymchwil ansoddol yn rhoi gwybodaeth llawer mwy penodol i’r ymchwilydd. Mae Sherman a Webb (1998) yn dweud yn y llyfr “Qualititave reasearch in education: A focus” bod defnyddio dull ymchwil ansoddol yn dda i ddarganfod gwybodaeth newydd ac ar y llaw arall mae dull ymchwil meintiol yn well i gadarnhau pwynt am wybodaeth sydd wedi cael ei ddarganfod yn barod. Ar gyfer y traethawd yma mae ymchwil ansoddol, yn yr achos hwn arsylwi yn dechneg fwy perthnasol ar gyfer y wybodaeth sydd angen.

Manteision defnyddio arsylwi critigol fel dull ymchwil

Mae Joshi (2018) yn dweud yn ei ymchwiliad bod arsylwi critigol yn gallu helpu athrawon i ddatblygu fel athrawon. Mae hwn oherwydd bod nhw’n gallu dysgu llawer mwy am sut maen nhw’n addysgu. Mae hefyd yn dangos technegau addysgu da mae’r athro/athrawes yn defnyddio felly mae hefyd yn dechneg o fesur datblygiad. 
Mantais arall o ddefnyddio arsylwi critigol fel techneg ymchwilio yw bod athrawon yn gallu newid ei agwedd at waith trwy ddatblygu fel athro/athrawes (Lewis, Arinison & Howells, 2014). Mae Cook a Tripp (1994) yn dweud yn yr erthygl “Critical Incidents in Teaching: Developing Professional Judgement” fod arsylwi critigol yn ffordd dda iawn o ddatblygu a chreu dealltwriaeth well o ymarfer proffesiynol. Maen nhw’n mynd ymlaen i ddweud fod arsylwi critigol yn ffordd dda iawn o ddarganfod ffocws i ymchwilio o fewn ystafell ddosbarth.  

Anfanteision defnyddio arsylwi critigol fel dull ymchwil

Mae problemau hefyd yn gallu codi gyda’r dechneg yma sef arsylwi. Mae Robertson (1998) yn dweud yn ei adroddiad fod canlyniadau arsylwadau gwersi yn gallu fod yn annibynadwy am nifer o ffactorau gwahanol. Un o’r ffactorau mae’n nodi yw rhagfarn arsylwyr. Mae hwn yn gallu rhoi canlyniadau sydd ddim yn gywir, o ganlyniad i hyn gall yr ymchwiliad fod yn annibynadwy. Mae Wragg (2011) yn dweud yn ei lyfr “An introduction to classroom observation” bod arsylwyr profiadol ac amhrofiadol yn cael problemau wrth arsylwi ar ddosbarth oherwydd bod cymaint o bethau yn gallu cymryd sylw’r arsylwr. Mae Wragg (2011) yn mynd ymlaen i ddweud fod cymaint yn gallu digwydd o dasg fach fod posibilrwydd o lawer iawn o opsiynau ar beth i nodi. O ganlyniad i hyn gall yr arsylwr methu sylweddoli ar bwynt pwysig oherwydd bod wedi colli sylw wrth ganolbwyntio ar ddigwyddiad arall yn y dosbarth.





Pedwar Diben

Un o’r digwyddiadau critigol sylweddolais wrth arsylwi ar wersi blwyddyn 2 yn fy lleoliad Pontio oedd gweithio mewn grŵp a thrafod yn annibynnol. Roedd hwn yn rhoi’r cyfle i’r athrawes a’r cynorthwyydd dosbarth i ganolbwyntio ar y grwpiau seiliedig. Yr agwedd oedd yn ddiddorol i mi am hyn oedd ac mor dda ag effeithiol roedd y grŵp annibynnol wedi mynd bant i wneud gwaith annibynnol. Roedd yn amlwg fod y disgyblion yn ymwybodol o reolau’r dosbarth a beth oedd yr heriau roedden fod yn parhau efo heb unrhyw drafferthion amlwg.

Fy mhrif ffocws wrth arsylwi oedd y grŵp annibynnol. Roedd chwe her i gael i’r disgyblion i ddewis ohono. Y peth cyntaf sylweddolais oedd bod y disgyblion heb grwpio fynnu i wneud un her gyda’i gilydd. Wnaethom fynd mewn i grwpiau o rhwng 2-4 yn annibynnol i wneud yr heriau. Yr ail beth sylweddolais oedd fod dim un plentyn yn gweithio ar ben ei hun, roedd llawer o drafod a chyd-weithio yn digwydd i gwblhau’r tasgau. Mae hyn yn profi fod yr hybiaeth cymdeithasol darparwyd gan yr ysgol yn gweithio’n gadarnhaol. Roedd yr her wnes i ganolbwyntio arno am y 25 munud cafodd y disgyblion i wneud yr heriau wedi dewis mynd allan o’r dosbarth i’r ardal addysgu tu allan. Roedd yn ddiddorol iawn i weld sut oedd y disgyblion yn trafod a gwneud yr heriau heb fod yr athrawes yn agos at y digwyddiad.

Roedd y disgyblion wedi mynd ati i wneud yr her taflu pêl at darged. Ar ôl tua phum munud o wneud hyn, yn cymryd tro’n taflu’r bêl wnaeth y disgyblion creu gêm rhyngddyn nhw a chytuno ar reolai ar ôl trafodaeth. Roedd gan bob twll target sgôr gwahanol a'r nod oedd sgorio cymaint o bwyntiau ac oedd yn bosib. Roedd hwn yn ddiddorol iawn i weld disgyblion blwyddyn 2 yn gwneud hwn yn annibynnol heb fod neb yn dweud dim wrthyn nhw. Yn fy marn i mae hwn yn creu profiadau arbennig i’r disgyblion gam fod yn datblygu sgiliau cyfathrebu ond hefyd yn dysgu’r disgyblion i fod yn deg a chystadleuol tra’n chware gêm. Mae hefyd yn datblygu sgiliau datrys problemau pan mae rhywbeth yn mynd yn anghywir yn y gêm. Y trydydd sgil mae’n datblygu yw rhifedd gam fod rhaid i’r disgyblion cadw sgôr ei hun. Wrth gyfuno’r sgiliau yma roedd yn her drawsgwricwlaidd dda iawn. Ar ôl y wers cefais sgwrs gyda’r athrawes a ddwedodd hi fod pob her wedi cael ei greu i fod yn drawsgwricwlaidd i gysylltu â’r cwricwlwm newydd i Gymru.

Wrth gysylltu’r digwyddiad yma at y pedwar pwrpas gan Donaldson, (Donaldson, 2015) mae’n glir i weld fod y digwyddiad yn gystylliedig mewn mwy nag un ffordd. Y diben cyntaf mae’n gystylliedig efo yw Cyfranwyr mentrus, creadigol. Mae’n cysylltu efo’r diben yma oherwydd roedd y disgyblion wedi creu gêm eu hun wrth wneud yr her taflu pêl yn annibynnol. Yr ail ddiben mae’r digwyddiad critigol yn cysylltu ag yw’r pedwerydd diben sef Unigolion iach, hyderus. Mae’n cysylltu â’r diben yma oherwydd bod y disgyblion wedi datblygu sgiliau pêl a sgiliau taflu yn yr her sydd yn gystylliedig ag addysg gorfforol.








Adolygiad o lenyddiaeth 

Effaith gweithio mewn grwp 

Mae gweithio mewn grŵp yn gallu cael effaith arbennig o dda a’r datblygiad plant. Mae llenyddiaeth ymchwil yn dangos fod gwaith grŵp cydweithredol yn gallu helpu disgyblion i ddatblygu sgiliau cyfathrebu a chyd-weithio sydd yn sgiliau hanfodol i bob person (Salvin, Hurley a Chamberlin, 2003). Ond nol yn 2003 doedd dim digon o waith grŵp cydweithredol yn cael ei ddefnyddio o fewn dosbarthiadau ysgolion cynradd ar draws y Deyrnas Unedig (Baines, Blatchford a Kutnick, 2003). Maen nhw’n mynd ymlaen i ddweud, o’r gwaith grŵp cydweithredol mae’r disgyblion yn gwneud mae llawer iawn ohono o safon isel felly dydi’r disgyblion ddim yn cael y profiad na’r buddion cywir o ddefnyddio’r dechneg yma o addysgu (Baines, Blatchford a Kutnick, 2003). Mae hwn awgrymu fod gwaith grŵp cydweithredol yn gallu gweithio mewn ffordd bositif iawn ond dydi e ddim yn cael ei ddefnyddio yn gywir nac oedd yn cael ei ddefnyddio’n ddigon aml. Mae hwn yn golygu doedd y disgyblion ddim yn cael y cyfle i ddatblygu sgiliau hanfodol sydd yn rhoi nhw at anfantais. Mae (Kutnick a Blatchford, 2014) yn dweud fod yn bwysig iawn i ddatblygiad disgyblion fod nhw’n datblygu sgiliau gweithio mewn grŵp. Mae hefyd yn mynd ymlaen i ddweud gweithio mewn grŵp yn gweithio’n effeithiol i ddisgyblion yr un oedran neu fel grwpiau oedran cymysg (Kutnick a Blatchford, 2014). Problem arall sydd gan y system addysg yn y Deyrnas Unedig yw bod y rhan fwyaf o ddosbarthu ysgolion cynradd yn cael ei ddodi mewn i grwpiau ond ddim yn gweithio mewn grŵp. Mae’r dyfyniad yma:
“Showed that within the majority of primary classrooms children sit in groups but rarely work as groups. Instead, pupils work individually or as a whole class. A replication study two decades later showed only a slight increase in pupil social interaction in favour of task related exchanges within groups. Even then, these task-focused interactions between pupils mainly involved exchanging information rather than discussing ideas.” (Baines, Blatchford a Chowne, 2007)
Yn rhoi mewn weliad i'r darllenwyr fod gwaith grŵp ddim yn cael ei ddefnyddio digon. Mae’r disgyblion ddim yn cael digon o gyfle i weithio gyda phobl eraill ac i ddatblygu sgiliau cyfathrebu, gweithio mewn grŵp a datrys problemau. 
Mae defnyddio gwaith grŵp fel techneg o addysgu yw bod disgyblion yn gallu helpu ei gilydd i addysgu drwy drafod problemau a chyd weithio i ddatrys nhw. Mae hwn yn golygu fod athrawon yn cael fwy o amser a rhyddid i helpu disgyblion eraill neu i addysgu nhw am rywbeth gwahanol. Dyma beth ddigwyddodd yn ystod yr arsylwad pan roedd yr athrawes a’r cynorthwyydd yn gweithio gyda grwpiau ffocws ond roedd un grŵp yn gweithio’n annibynnol yn gwneud heriau a datrys problemau eu hun. Mae’r dyfyniad yn rhoi cryfder tu ôl i’r pwynt yma:
“Teachers’ professional skills and confidence were enhanced and their teaching repertoire was extended. There were also unexpected benefits–for example, as pupils developed group working skills, teachers found they were ‘freed’ from classroom control and were able to spend more time teaching.” (Kutnick a Blatchford, 2014)
Mae’r dyfyniad yma hefyd yn nodi fod hyder athrawon yn cynyddu wrth ddefnyddio’r dechneg yma oherwydd roedd llai o straen arnyn nhw i addysgu pob disgybl ar unwaith a mwy o amser i ganolbwyntio ar ddisgyblion penodol sydd angen cymorth i ddatblygu’n academaidd. 
Mae gwaith grŵp yn gallu cael effaith arbennig yn y cyfnod sylfaen. Mae’n gallu codi safon lefelau o gyflawniad disgyblion. Yn y cyfnod sylfaen mae hefyd yn gallu gwella lefelau darllen a mathemateg y disgyblion (Kutnick a Blatchford, 2014). Mae hwn yn beth cadarnhaol iawn i’r disgyblion ac mae gwaith grŵp yn bwysig iawn i ddatblygiad disgyblion. Mae (Kutnick a Blatchford, 2014) hefyd yn mynd ymlaen i ddweud fod gwaith grŵp yn gweithio yn llawer gwell pan mae ysgolion cyfan yn defnyddio’r dechneg yn hytrach na un dosbarth o fewn yr ysgol.

Effaith addysgu tu allan
Mae addysgu awyr agored yn rhoi profiadau arbennig i blant ac yn rhoi llwyfan iddyn nhw i ddatblygu’n bellach a datblygu ei gwybodaeth. Yn yr erthygl “Forest school and outdoor learning in the early years” gan (Knight, 2013), mae’n nodi fod Froebel a Petalozzi yn dweud pa mor bwysig yw chware ac addysgu awyr agored yn bwysig iawn i ddatblygiad plant. Mae’n mynd ymlaen i ddweud fod y diffyg awyr iach yn gallu cael effaith gwael ar ddatblygiad plant (Knight, 2013). Mae hwn yn awgrymu pa mor bwysig yw chware ac addysgu awyr agored i blant. Mae (Salvin, 1986) yn dweud:
“Educational psychologists usually define learning as "a change in the individual caused by expeience”.” 
Mae hwn yn cysylltu nol at beth ddwedodd Knight (2013). Wrth adael i’r disgyblion cael y profiad o chware ac addysgu awyr agored mae’n datblygu nhw fel pobl. Mae hwn lawr i’r profiadau sydd ar gael wrth ddysgu yn yr awyr agored.  
Mae addysgu awyr agored yn cael ei ddiffinio fel:
“the term outdoor education often concerns adventurous experiences that focus on team-building and development of leadership skills” (Fägerstam, 2014)
Unwaith eto mae hwn yn cysylltu nol at y profiadau mae plant yn cael o addysgu a chwarae yn yr awyr agored. Ar yr ochr arall o’r dadlaith mae (Dillon et al,. 2006) yn dweud fod profiadau gwell o addysgu ddim o reidrwydd yn golygu fod e’n amser sydd yn fwy gwerthfawr na beth fyddai yn y dosbarth. Mae (Prince, 2019) hefyd yn rhoi dadlaith yn yr erthygl “Changes in outdoor learning in primary schools in England” drwy ddweud fod athrawon ddim bellach yn gweld addysgu awyr agored fel pwnc y neu hun ond o fewn y cwricwlwm addysg gorfforol. Ond yn dweud hyn mae (Prince, 2019) yn mynd ymlaen i ddweud fod addysgu awyr agored yn ddefnyddiol iawn ar gyfer y cyfnod Sylfaen. Oherwydd hyn mae hwn yn rhoi cefnogaeth tu ôl i’r digwyddiad critigol gam fod yr oedran o dan gwestiwn ym mlwyddyn dau sydd o fewn y cyfnod sylfaen.  
Mae (Knight, 2013) yn dweud fod addysgu awyr agored yn datblygu deallusrwydd emosiynol ac ymwybyddiaeth gymdeithasol y disgyblion sydd yn beth positif iawn am ddatblygiad y plant oherwydd bod nhw’n sgiliau allweddol i ddatblygu mewn i bobl ifanc da yn y gymuned. Mae hefyd yn mynd ymlaen i ddweud am y cysylltiad caeth ei wneud yn 1941 rhwng profiadau o’r awyr agored a meddyliau iach (Knight, 2013). Mae hwn yn awgrymu pryd mae meddyliau’r disgyblion yn iach ac mae’r disgyblion yn hapus byddwn yn mwynhau yn fwy. Wrth feddwl am hyn pan mae disgyblion yn mwynhau maen nhw’n cael gwell profiadau sydd yn arwain atyn nhw’n dysgu mwy (Knight, 2013). Yn edrych ym mhellach mewn i’r pwynt yma mae (Ord a Leather, 2011) yn dweud rhywbeth tebyg yn y dyfyniad:

“Importantly Dewey conceives of an experience, and therefore the learning that results from it, as a transaction between the individual and their environment and is therefore a consequence of their ‘trying’ and ‘undergoing’ within that experience. Dewey also emphasises the importance of ‘meaning’ within experiential learning, something not fully accounted for within the simplified model. We argue that with an appreciation of Dewey the full eotential of learning by, and through, the experience of outdoor education can be maximised and the full meaning of that exprience explored.” 

Mae hwn yn dangos fod cysylltiad clir rhwng profiadau da/drwg a’r math o addysgu sydd yn dod o’r sefyllfa yna. Wrth edrych ar addysgu yn yr awyr agored, mae’r adolygiad yma yn dangos fod llawer o brofiadau da yn gallu dod o addysgu awyr agored sydd yn arwain at y disgyblion yn dysgu’n well mewn sefyllfa addysgu awyr agored. 
Un broblem gydag addysgu awyr agored yw bod rhai ysgolion heb y lle na’r adnoddau i fod yn galluogi addysgu awyr agored effeithiol. Mae (Ernest, 2014) yn dweud:
“While there has been some effort to incorporate natural elements into the design of outdoor educational spaces (Keeler 2008; Moore and Cooper-Marcus 2008; Sobel 2008), natural outdoor settings have been under-utilized in early child- hood education (Miller, Tichota, and White 2009). “
Mae hwn yn dangos fod yna broblemau gydag addysgu awyr agored. Dydi’r awyr agored ddim yn cael ei ddefnyddio digon mewn addysg gynradd. Mae rhai o’r pwyntiau cadarnhaol wedi cael ei amlinellu yn yr adolygiad yma ond dydy’r dechneg ddim yn cael ei ddefnyddio digon yng Nghymru ac ar draws y Deyrnas Unedig (Ernest, 2014). 
Yn olaf mae’r damcaniaethwr Piaget wedi dweud nol yn y 1960s fod datblygiad disgyblion a thyfiant gwybyddol yn dod o ddysgu gweithredol a phrofiadau da trwy ddysgu. Mae’n mynd ymlaen i ddweud fod pedwar ffactor i’r dechneg o addysgu yma (Kraft, 1990). Mae’r dyfyniad isod yn nodi’r pedwar techneg yma.
“Piaget's theory of development holds that there are four interrelated factors that influence mental development: physical maturation; experiences that involve handling, moving, and thinking about concrete objects; social interaction, particularly with the children; and equilibration which results from bringing the other three factors together to build and re-build mental structures.” (Kraft, 1990)
Mae’r dyfyniad yma’n dangos y pedwar ffactor mae Piaget yn dweud bydd yn rhoi'r siawns gorau i’r disgyblion i ddatblygu i’r gorau maen nhw’n gallu. Mae’r pedwar ffactor yma i gyd yn gallu cael ei wneud yn yr awyr agored ac mae’r effaith o addysgu awyr agored yn gallu cael ar ddisgyblion bydd y ddau gydia’i gilydd yn helpu datblygiad y disgyblion.

Adfyfyrio 
Wrth edrych ar y digwyddiad a’r adolygiad critigol mae’n glir i weld roedd y gweithgaredd grŵp annibynnol yn dasg arbennig o dda. Mae gwaith grŵp yn gallu cael effaith da iawn ar ddatblygiad disgyblion (Shimazoe a Aldrich, 2010). Roedd yn glir i weld fod y disgyblion yn mwynhau’r dasg, roedd hefyd yn glir i weld fod y disgyblion yn dilyn rheolai’r dosbarth. Mae’r athrawes gyda ymddiriaeth llawn gyda disgyblion y dosbarth sydd yn galluogi nhw i wneud gwaith grŵp annibynnol heb gymorth yr athrawes. Drwy gael yr ymddiriaeth yma roedd y disgyblion yn gallu cael rhyddid i wneud y dasg, o ganlyniad i hyn gaeth y disgyblion siawns i greu'r gêm rhyngddyn nhw ei hun.  
Roedd hwn yn beth cadarnhaol iawn i weld oherwydd mae’n dangos yn union pa mor effeithiol mae’r dechneg yma o addysgu yn gallu bod. Roedd y disgyblion yn greadigol iawn yn creu'r gêm allan o’r dasg a throi’r dasg mewn i gystadleuaeth. Roedd hwn wedi cymryd llawer o waith tîm a gweithio gydag eraill i wneud sydd eto yn amlinelli pa mor gadarnhaol mae gwaith grŵp annibynnol yn gallu bod i ddatblygiad disgyblion oherwydd byddwn nhw heb gael y cyfle i wneud hwn wrth eistedd a gwrando ar yr athrawes trwy’r wers.
Mae’r ffaith bod y digwyddiad wedi digwydd tu allan hefyd yn beth cadarnhaol iawn oherwydd mae disgyblion cyfnod sylfaen yn gallu dysgu llawer allan o’r profiad o addysgu a bod tu allan yn yr awyr agored. Mae’n brofiad gwahanol i’r disgyblion ac maen nhw’n hoffi bod tu allan (Waite, 2017). Oherwydd hyn maen nhw’n fwy tebygol o ddysgu’n well tu allan oherwydd maen nhw’n hapusach yn yr osodiad yma (Waite, 2017). Mae llawer o’r pwyntiau sydd yn cael ei wneud yn yr adolygiad o lenyddiaeth yn awgrymu hyn i ni fel darllenwyr. Ond wrth arsylwi a gweld digwyddiad yma’n digwydd roedd yn glir i weld fod hyn yn wir. Roedd y disgyblion i gyd yn mwynhau, pawb , siarad efo’i gilydd a phawb yn cymysgu. Roedd pob disgybl yn y grŵp yn cymryd rhan ac yn cael ei ddweud. Hwn sydd yn gwneud gwaith grŵp da, ac mae’n arbennig o dda i addysgu’r disgyblion fod nhw’n dysgu’r sgil yma o oedran mor ifanc.
Mantais arall o’r athrawes yn rhoi’r ymddiriedaeth yn y disgyblion mae’n rhoi cyfle iddi hi weithio gyda grwpiau ffocws. Mae hwn yn gallu rhoi’r cyfle iddi hi addysgu disgyblion mewn pynciau gwahanol neu i roi cymorth i’r grwpiau ffocws. Wrth gael yr amser yma mae’n rhoi cyfle i’r athrawes rhoi ei amser i gyd yn yr adeg yma i helpu’r disgyblion sydd angen cymorth. Bydd hwn yn rhoi’r cyfle i’r disgyblion yma i ddatblygu hefyd. Drwy ddefnyddio’r dechneg yma mae’n rhoi cyfle i bawb yn y dosbarth i ddatblygu a hwn ddylai fod y flaenoriaeth i bob athro/athrawes. Mae (steintert, 2004) yn dweud yn ei lyfr y dyfyniad canlynol:

“Students identified tutor characteristics, a non‐threatening group atmosphere, clinical relevance and integration, and pedagogical materials that encourage independent thinking and problem solving as the most important characteristics of effective small groups. Tutor characteristics included personal attributes and the ability to promote group interaction and problem solving. Small group teaching goals providing included opportunities to ask questions, to work as a team, and to learn to problem solve.”

Mae’r dyfyniad yma’n dangos pa mor effeithiol mae grwpiau ffocws yn gallu bod a'r sgiliau mae disgyblion yn gallu datblygu trwy gael ei addysgu trwy’r dechneg yma o addysgu. Mae hwn yn dangos fod y digwyddiad caeth ei arsylwi yn un da iawn o ran datblygiad disgyblion mewn mwy nag un ffordd. Roedd yn fudd i’r grŵp annibynnol ac i’r ddau grŵp ffocws.

Casgliadau
Roedd y dechneg ymchwilio gaeth ei ddefnyddio yn y traethawd sef arsylwi, mae wedi bod yn brofiad ardderchog i mi fel darpar athro i gael y cyfle i fynd mewn i’r ysgol lleoliad i arsylwi ar wers. Rwyf yn teimlo fy mod wedi dysgu llawer ac mae’r pethau rwyf wedi dysgu yn bethau allaf fynd ymlaen i ddefnyddio pan fyddaf yn dysgu. Roedd yn braf iawn i weld disgyblion yn dysgu’n mor hapus ag effeithiol. Roedd hefyd yn bleser i weld disgyblion yn cyd-weithio gyda’i gilydd i gwblhau’r her sydd wedi cael ei ofyn ohonyn nhw. Roedd hefyd yn arbennig i weld disgyblion yn trafod y gêm taflu pêl. Hefyd i weld nhw’n creu cystadleuaeth allan o’r dasg hyn roedden yn hapus iawn fel person sydd wedi dod o gefndir chwaraeon.
Roedd yr arsylwad yn cwrdd â’r gofynion addysgeg yn y safonau proffesiynol. Mae’n cwrdd â’r adran dylanwadu ar ddysgwyr. Un o’r safonau yn yr adran yma yw her a disgwyliadau, a dyma ble mae’r digwyddiad yn ffitio. Gaeth y disgyblion rhestr o ddeg her i wneud yn annibynnol dros ddwy wythnos. Roedd yr athrawes yn disgwyl i'r disgyblion i wneud hyn yn y deg sesiwn mae pob grŵp yn cael i wneud heriau’n annibynnol yn y dosbarth. Pan wnes i arsylwi ar hyn ac o’r effaith welais cafodd ar y disgyblion roedd yn gadarnhaol i weld. Mae hefyd wedi cael dylanwad da iawn arna i ac oherwydd hyn rwyf yn awyddus iawn i ddefnyddio’r dechneg pan mae’n bosib yn fy ngyrfa i fel athro pan mae’n bosib. Ar ôl ymchwilio mewn i’r digwyddiad ac wedi darganfod pa mor effeithiol mae gwaith grŵp a dysgu yn yr awyr agored i ddatblygiad plant rwyf yn teimlo bydd mabwysiadu’r dechneg hon yn gwneud fi’n athro gwell ac yn datblygu’n broffesiynol tra bod y disgyblion yn datblygu’i gwybodaeth hefyd. Un peth arall wnes i ddysgu o’r digwyddiad oedd, fod y rheolau dosbarth yn glir. Mae’n bwysig iawn i osod rheolau clir i’r disgyblion. Ar ôl gweld hwn mewn sefyllfa dosbarth mae wedi dysgu i mi pa mor bwysig yw e i wneud hwn ac i gael y disgyblion i gadw i’r rheolau.
Atodiodau 

ARSYLWI / NODIADAU MAES
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn:
1. 28/9/20 – Gwers 1 – Blwyddyn 2
2. 28/9/20- Gwers 2- Blwyddyn 2
3. 28/9/20- Gwers 3- Blwyddyn 2
4. 28/9/20- Gwers 4- Blwyddyn 2


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).
1. Gwers testun – Testun y tymor yw Enfys 
Trafod lliwiau cynradd a sut mae nhw’n creu lliwiau gwahaonl
2. Gwers Heriau – Heriau yn cael ei osod pob 2 wythnos 
3. Gwers mathemateg- cwestiynau agored i bawb wrth I nhw eistedd ar y carped
4. Gwers iaith- Canolbwyntio ar gweithwyr allweddol 



	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)

1. Dwylo fynu i siarad – Athrawes yn cael trafodaeth gyda’r disgyblion ac yn annog nhw i ateb
2. Disgyblion yn gweithio mewn grwp yn chwarae pêl a tharget tu allan
3. Pawb yn dawel ac yn gwrando ar yr athrawes. Dim llaw fynu oherwydd mae’r athrawes yn defnyddio ffiniau lolipop i gofyn i disgyblion i ateb ar hap
4. Disgyblion i gyd mewn parau i rhannu syniadau




	Amcanion
(Beth sy'n digwydd yn yr amgylchedd sy'n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i'r dibenion hyn?

1. Mae’r athrawes yn dangos beth sydd angen gwneud ar y bwrdd gwyn rhyngweithiol. Plant wedyn yn mynd i wneud y dasg yn annibynol. Athrawes yn annog i’r disgyblion i fod yn greadigol ond ddim yn wirion
2. 4 disgybl yn gwneud yr her tu allan gydai’i gilydd. Profiadau arbennig yn chwarae gemau a trafod y gêm a rheolau’r gêm.
3. Mae’r athrawes yn defnyddio ffiniau lolipop gyda enwau arnyn nhw i bigo pwy sydd yn mynd i dod i’r blaen a cyfranu drwy defnyddio’r bwrdd gwyn rhyngweithiol
4. Profiad o weithio gyda ffrind i drafod pwy yw’r gweithwyr allweddol- defnyddio sgiliau gweithio gydag eraill a chyfathrebu







	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?

1. Tasg yn cymryd lle mewn ardal her. Mae’r disgyblion yn gwybod beth i wneud gan fod nhw wedi gwrando i’r athrawes ar ddechrau’r wers ac yn mynd ymlaen i wneud yn gwaith yn ddi ffwdan
2. Mae nhw’n helpu gilydd i ddeall y gêm gan drafod y rheolau efo’i gilydd. Gaeth yr her yma i osod cyn i mi gyrraedd ond mae’n glir i weld fod y disgyblion yn deall ac yn mwynhau’r dasg. 
3. Ar ddechrau’r wers defnyddiodd yr athrawes ffon rhif i fynd dros y rhifau gyda’r dosbarth. Y dechneg defnyddwyd i gael pawb i gyfrannu drwy ganu’r rhifau allan gyda’i gilydd
4. Techneg ffrind, trafod yr atebion cyn ateb nôl i’r dosbarth cyfan






	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?

1. Mae’r disgyblion yn gallu cymryd rhan fel mae nhw eisiau. Ar amser yr arsylwad roedd tri disgybl yn gwneud y dasg, roedd gweddill y grwp annibynol tu allan yn gwneud heriau gwahanol tra bod dau grwp gyda’r athrawes a cynorthwyydd dosbarth yn gweithio mewn grwpiau ffocws
2. Digon o le i gymryd rhan gam ei fod tu allan Her yn gweithio’n arbennig i ddisgyblion blwyddyn dau. Mae’r disgyblion yn mwynhau’n fawr
3. Ffiniau lolipop enwau yn rhoi cyfle i llawer o ddisgyblion gwahanol o bob gallu cael siawns i ateb. Mae pob disgybl yn gwrando’n ofalus ar yr athrawes. Neb yn siarad a ffrind na torri ar draws 
4. Athrawes yn blaen y dosbarth yn gwneud yn siwr fod y disgyblion i gyd yn trafod y dasg. Mae pob disgybl yn cymryd rhan 




	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?


1. Mae’r disgyblion wedi arbrofi gyda lliwiau ac wedi datblygu gwybodaeth gyda creu lliwiau gwahanol drwy defnyddio lliwiau craidd
2. Mae’r her yn datblygu sgiliau mathemateg a sgiliau addysg gorfforol. Mae hefyd yn datblygu sgiliau gweithio fel tîm a cyfathrebu. Mae’r her yma hefyd yn dan y cwricwlwm newydd i Gymru gan ei fod yn trawsgwricwlaidd.
3. Mae angen gwybodaeth blaenhorol ar y disgyblion i fod yn gallu mynd i blaen y dosbarth ac ateb y cwestiwn 
4. Defnyddio gwybodaeth bresennol i drafod y pwnc, datblygu gwybodaeth gan trafod syniadau gyda’i ffrindiau 






	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?

1. Rhoi rhyddid i’r disgyblion Gwnaethon nhw i gyd ymddwyn yn dda a gwneud y dasg wrth ddilyn y rheolau. Mae’n amlwg fod y disgyblion yn deall y rheolau sydd yn galluogi’r athrawess i ganolbwyntio ar y grwpiau ffocws. 
2. Rhoi rhyddid i’r disgyblion Gwnaethon nhw i gyd ymddwyn yn dda a gwneud y dasg wrth ddilyn y rheolau. Mae’n amlwg fod y disgyblion yn deall y rheolau sydd yn galluogi’r athrawess i ganolbwyntio ar y grwpiau ffocws. Roedd y her tu allan ddim yn y dosbarth sydd yn agor llawer o ddrysiau gwahaonol ar gyfer addysgu. 
3. Pawb yn gwrando – ffiniau lolipop yn galw enwau ar hap, unrhywun yn gallu cael ei ofyn felly mae pawb yn gwrando 
4. Gweithio fel pâr – gwella sgiliau cyfathrebu a gweithio gydag eraill – datblygu syniadau – siawns ir athrawes i arsylwi sr sut mae’r disgyblion yn datblygu










COFNOD ADNABOD DIGWYDDIADAU CRITIGOL

	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	
1. 28/9/20 – Gwers 1 – Blwyddyn 2
2. 28/9/20- Gwers 2- Blwyddyn 2
3. 28/9/20- Gwers 3- Blwyddyn 2
4. 28/9/20- Gwers 4- Blwyddyn 2









	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	1. Gwers testun sef yr Enfys. Roedd y disgyblion yn trafod lliwiau cynradd a sut i wneud lliwiau gwahanol allan o’r lliwiau yma. Roedd yr athrawes wedyn yn gofyn cwestiynau i’r disgyblion ac yn annog nhw i ateb. Ar ol hyn aeth y disgyblion bant i wneud yr her yn annibynol heb dim cymorth wrth yr athrawes. Roedd y disgyblion i gyd yn dilyn rheolau’r dosbarth ac wedi gwrando’n astud ar yr athrawes fel bod nhw’n deall yr her. Roedd y disgyblion wedi cael rhyddid wrth yr athrawes beth roedd yn galluogi iddi hi ganolbwyntio ar grwpiau ffocws. 
2. Gaeth grwp or disgyblion cael amser i wneud heriau’n annibynol. Eto roedd hwn yn rhoi’r cyfle i’r athrawes weithio gyda grwp ffocws. Y dasg wnes i arsylwi arno oedd her taflu pêl at target. Roedd y disgyblion yn trafod y dasg yn annibynol ac wedi creu gêm oedd yn cael ei sgorio gan ei gilydd. Mae’r her yma yn trawsgwricwlaidd ac mae’n datblygu llawer o sgiliau gwahanol fel cyfathrebu, gweithio mewn tim, rhifedd a mathemateg a addysg gorfforol. 
3. Roedd yr athrawes yn defnyddio ffiniau lolipop i benderfynnu pwy oedd yn mynd i ddod allan i blaen y dosbarth i gyfranu ar y bwrdd gwyn rhyngweithiol. Roedd yr athrawes hefyd wedi defnyddio llinell rhif i ganolbwyntio ar tablau gyda’r disgyblion ac wedi defnyddio dechneg o canu’r rhifau allan i wneud yn siwr fod pawb yn cyfranu. 
4. Roedd y disgyblion yn trafod mewn parau amdano gweithwyr allweddol. Ar old gwneud hwn roedd y disgyblion yn ateb nôl ir dosbarth am beth mae nhw wedi trafod a darganfod. Mae hwn yn datblygu sgiliau gwethio gydag eraill a cyfathrebu. Wrth gael y disgyblion i ateb nôl ir dosbarth mae’n gwneud ir disgyblion trafod beth sydd angen cael ei drafod fel ei bod yn gallu ateb nôl i’r dosbarth. 

